Københavns Adresseavis, 1779-11-02
De dobbelte Hyacinther maae fremfor andre have en for Stængel, efterdi Blomsterne ere store og tunge; i det mindste maae de have 10 Klokker, dersom de skulle være uden Mangel, og disse maae være af anseelig Størrelse. Jeg har Hyacinther, som har indtil 30 men som da ere mindre, dog lade de ikke ilde. Klokkernes Figur er enten pyramidalsk, og løber spids til, eller konisk, og ender sig budterund imod Stængelen. Takkerne paa samme ere enten lange og smalle, hvilke krølle sig smukt, eller de ere korte og brede, og da maae de bøye sig smukt tilbage, saa at man seer deres Udfyldelse aaben, hvilken er en smuk Deel af Blomsteret, især naar sammes Farve er forskiellig fra de yderste Blades Farve, og er incarnat og violet i hvide Blomster, men mørk og Purpur i de blaae, en af de største Skiønheder er, naar Klokkerne sidde net i Rader omkring Stængelen, tæt op til hinanden, og ere saaledes forbundne, at de udgjøre en heel og vel rundet Bouquet. De smaa Stilke, som Klokkerne sidde paa, maae ikke være for lange, paa det at de ikke hænge ned, og skiule deres Skiønhed. Dog har mange smukke Blomster denne Ufuldkommenhed ved sig, men ere derfor ikke gandske at forkaste. Jeg vil anføre og beskrive nogle Stykker af min Samling, hvorved jeg i Henseende til Navnene retter mig efter de Hollandske Blomster Cataloger. La Beaute supreme, et nyt, stort og fuldkommen regelmæssigt Blomster, som falder meget prægtig i Øynene, med smukke Klokker, som staae lige, og ere meget store, Bladene ere høyrøde, men Fyldingen inden i dem purpurrød og violet. La Commete, ligeledes et af de smukkeste røde Blomster, er meget stort, og det røde paa Bladene er meget livagtigt. Fyldingen er purpur. Det giør en fuldkommen Pyramide, men blomstrer noget sildigere end de andre. Peruque quarrke, høyrødt med Rosenfarve meleret, har store krøllede Klokker, udgjør en stor Bouquet, som falder meget i Øynene, og bærer Frøe, hvoraf jeg har faaet de smukkeste Blomster. Pythagoras, et stort, prægtigt, sneehvidt Blomster, Fyldingen indvendig er sterk tegnet med blodrød Farve; det holder sig meget længe i Flor, og naar Klokkespidserne ere udbredte, bedekke de en Specie Daler. Erat General, et fuldkomment Blomster af hvid Farve og violet Udfyldning. Klokkerne ere smukt krøllede og fremviser sin heele Skiønhed. Gloria Florum, hvidt med lidet Rosenfarve fyldt, meget stort, og overmaade smukt; blomstret noget tidlig. Regina Augusta, et gandske nyt, smukt hvidt Blomster med rød emailleret Fylding, som udgjør en vakker, Bouquet med mange Klokker. Grand Monarque de France, et af de største Blomster, med en meget høy og før Stængel, usædvanlig store Klokker, meget paramidalsk, af hvis Farve, som spiller i det Rosenrøde. Roy des Jacintes, et stort Blomster, som er forsynet med alle Fuldkommenheder, af smuk LasurblaaFarve, og purpur emailleret Fylding. Kien ne me surpasse, et besynderligt høyt smukt Blomster, Lasurblaat, fyldt med sort. Globe celeste, et glindsende mørkeblaat Blomster, hvis Fylding er mørk purpurfarvet; udgjør en smuk Bouquet, og har usædvanlige store Klokker. Det holder sig lige uden at bindes fast til noget, og er en Ziir i et Blomsterbeed. Meteljus, har en forundringsværd porcellainblaaFarve med sort Fylding, af en uforlignelig Vext og Klokkernes Sammenføyelse, hvorfor det fortiener at betragtes frem for andre.